**Сөйлеу тілі күрделі бұзылған балаларды тәрбиелеудің ерекшеліктері**

Сөйлеу тілі бұзылған балалар – бұл есту қабілеті мен ақыл ойы қалыпты кезде сөйлеу тілінің бұзылысы бар балалар. Сөйлеу тілінің бұзылысы көпқырлы ол дыбыс айтудың, сөйлеу тілінің грамматикалық жағының бұзылысында, сөздік қордың кедейлігінде, сонымен қатар темп пен сөйлеудің ырғақтылығының бұзылысында көрінеді.

Баланың толыққанды сөйлеу тілі оның дамуының негізгі шарттарының бірі болып табылады. Ауызша сөйлеудің күрделі бұзылысы көбінесе танымдық аясының дамуында, жазу мен оқуды сауатты меңгерудегі қиындықтардың себебі болуы мүмкін.

Сөйлеу тіліндегі бұзылыстарды түзету кезінде атааналар педагогтарға барынша жәрдем беруі керек. Сөйлеу тілін түзету жүйелі сабақтарды қажет етеді. Түзеу жұмыстарының сәттілігі баланың отбасына да байланысты.

Сөйлеу тілінде бұзылысы бар бала өсіріп отырған атааналар баланы қалыпты сөйлейтін құрдастарымен араласуын шектемеу керек. Баланың сөйлесуге деген қызығушылығын арттыру өте маңызды.

Әңгімелесу кезінде өзінің әлсіздігі мен жетіспеушілігін түсіну көбінесе мінезқұлықтың өзгерістеріне алып келеді: тұйықталу, негативизм, айқын эмоционалды күйзеліске алып келуі мүмкін. Кейбір жағдайларда апатия, немқұрайлық, зейіннің тұрақсыздығы байқалады. Мұндай рреакциялардың айқын көріну дәрежесі баланың ортасындағы жағдайларға байланысты. Егер оның сөйлеу тіл кемістіге зейін қоймай, оның дұрыс емес сөздерін әдепсіз түрде айтпай, баланы барында түсініп, адамдар ортасында ыңғайсыз жағдайға қалдырмаса баланың жоғарыдағыдай реакциялары азырақ болады.

Бұл балалардың эмоционалдыерік аясында ауытқулар болады. Оларға қызығушылықтың тұрақсыздығы, бақылаудың төмендігі, тмен мотивация, негативизм, тұйықтық, өзіне деген сенімсіздік, ашушаңдық, ренжігіштік, құрдастарымен байланыс орнатудағы қиындықтар болады. Сөйлеу тілі бұзылысы бар балаларда өзін өзі басқару дағдысы жеткілікті қалыптаспайды, оқуға деген жауапкершілік сезімі мен қызығушылығы төмен болады.

Сөйлеу тілінде күрделі бұзылыстары бар балаларды тәрбиелеу бойынша ата аналарға ұсыныстар:

* Баланың сөйлеу тілі кемістігіне қатты назар аудармау;
* Отбасындағы балаға деген көзқарас біркелкі, сабырлы, мейірімді, бірақ сонымен бірге қатаң және келісілген түрде біртұтас болуы керек.
* Бала өзін реніште сезінбеуі керек, қысылып қалмауы керек, оның кемістігін айта бермеу керек, физикалық түрде жазаланбауы керек.
* Баламен тыныш, баяу, тыныш, жұмсақ сөйлесу ұсынылады.
* Баламен қарым-қатынаста "позитивті модельді" ұстаныңыз. Ол оған лайық болған сайын оны мадақтаңыз, жетістіктерге баса назар аударыңыз. Бұл баланың өзіне деген сенімділігін арттыруға көмектеседі.
* Басқалардың баланың сөйлеуін мазақ етуіне жол бермеу керек.
* Бала үшін жан тыныштығын құру керек, шулы ойындарға қатысуды шектеу керек, баланы шаршаудан қорғау керек, өйткені бұл оның өзін-өзі бақылауының төмендеуіне және белсенділіктің жоғарылауына әкеледі.
* Баланы күшті әсерлерден, қорқынышты ертегілер мен әңгімелерден шектеу керек, телешоуларды, әсіресе агрессивті фильмдерді, қатыгездік көріністерін көруді шектеу керек.
* Баланы зейінді қажет ететін барлық іс-шаралар үшін марапаттаңыз (текшелермен жұмыс, бояу, модельдеу және т.б.).
* Белгілі бір уақыт аралығында Балаға оны аяқтау үшін бір ғана тапсырма беріңіз.
* Ауызша нұсқауларды күшейту үшін визуалды ынталандыруды қолданыңыз.
* Ән айту, өлең оқу үлкен маңызға ие.
* Үйде нақты күн тәртібін сақтаңыз. Күн сайын тамақтану, үй тапсырмасын орындау, ойын ойнау және ұйықтау уақыты осы тәртіпке сәйкес келуі керек.
* Балаңызға артық энергияны жұмсауға мүмкіндік беріңіз. Таза ауада күнделікті физикалық жаттығулар, ұзақ серуендеу, жүгіру пайдалы. Баланың денесін қатайту керек.
* Ең бастысы, балаңызды жақсы көріңіз және оның күшіне сеніңіз, содан кейін ол өзіне сенетін болады.